ขอสอบถามหน่อยครับ ปลายลิ้น มีก้อนสีขาวและแข็งด้วย โดนแล้วเจ็บมากๆ ผมเป็นอะไรครับ เป็นมา2วันแล้ว ก่อนหน้านี้เป็นหวัดครับมีน้ำมูกหายใจไม่ออกเสียงเปลี่ยน หาคำตอบจากpantipมาแล้ว แต่ละคนเป็นไม่เหมือนกับที่ผมเป็นเลย ไม่เคยมีเพศสัมพันธ์ุ #ขอบล่วงหน้าครับ
สวัสดีค่ะ ก้อนแข็งสีขาวที่ปลายลิ้น และมีอาการเจ็บ อาจเกิดจาก1. แผลร้อนใน แต่จะเห็นเป็นแผลขนาดเล็กและตื้น มีสีเหลืองออกขาว รอบๆ แผลมีอาการบวมแดง และอาจทำให้ดูนูนเป็นตุ่มขึ้นมาได้ มีอาการเจ็บ ปวดที่แผล2.เป็นอาการแสดงของโรคติดเชื้อต่างๆ เช่น โรคมือเท้าปาก เฮอร์แปงไจนา (herpangina) เป็นต้น3. เป็นตุ่มที่เกิดจากการคั่งของเลือด ซึ่งอาจเกิดการการกัดโดนลิ้นหรือโดนของแหลมของแข็งทิ่มต่ำ4.เกิดจากต่อมรับรสของลิ้นบวม (transient lingual papillitis) จะมีอาการเจ็บร่วมด้วย ไม่มีสาเหตุการเกิดที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน การทานอาหารหรือยาบางชนิด สามารถหายไปได้เองภายในไม่กี่วัน5. ถุงน้ำเมือก (mucocele หรือ ranula) แต่มักคลำได้นิ่ม ไม่แข็ง และไม่มีอาการเจ็บหรือปวด และมักพบที่บริเวณริมฝีปาก เหงือกและใต้ลิ้นมากกว่าจะพบที่บนลิ้น6. เป็นเนื้องอกของลิ้นชนิดต่างๆ7. เป็นมะเร็งของลิ้น แต่จะพบในคนอายุมาก แทบไม่พบในคนอายุน้อยหากตุ่มยังคงไม่หายไป และยังคงมีอาการเจ็บมาก แนะนำควรไปพบแพทย์เพื่อทำการตรวจิวินิจฉัยค่ะ ในเบื้องต้น ควรบ้วนปากด้วยน้ำเกลือบ่อยๆ ไม่ควรพยายามไปแกะ บีบ ตุ่มดังกล่าว ไม่ใช้ยาสีฟันและน้ำยาบ้วนปากที่รุนแรง หลีกเลี่ยงการทานอาหารรสจัด ไม่ดื่มแอลกกอฮอล์ ควรดื่มน้ำเปล่ามากๆ เป็นต้น